Jarle Aabø

Jarle Aabø (født 1962) er en norsk kommunikasjonsrådgiver og journalist. Han har siden 2003 arbeidet som PR-rådgiver i Aabø & Co.

Aabø er utdannet ved Norsk journalisthøgskole.  

Han har vært hovedforeleser i nyhetsjournalistikk på Handelshøyskolen BI. Han har også bakgrunn fra blant annet NRK Dagsnytt og Dagens Næringsliv. 

I 2003 begynte han som PR-rådgiver Aabø & Co som han var med på å etablerte.

I 1997 mottok han sammen med Gøran Skaalmo, Ingun Spetalen og Knut B. Steen SKUP-prisen og Den store journalistprisen for avsløring av «NAT-affæren» om at meglerhuset R.S Platou Securities hadde handlet i selskapet hvor de tilrettela en emisjon. Saken førte til at Stortinget endret verdipapirhandelloven og flere meglere i Platou ble bøtelagt av Økokrim.

 Ja til bilen i Oslo 
Før kommunevalget i 2019 drev Aabø Ja til bilen i Oslo, et nettsted basert på motstand mot politikken til Miljøpartiet de Grønne i Oslo. Dette var først navnet på en Facebook-gruppe som Aabø drev, men denne skiftet i oktober 2018 navn til Ja til bilen. Aabø fokuserte sin omtale på Lan Marie Berg (MDG) som var byråd for miljø og samferdsel i Oslo, og Eivind Trædal som var hennes ektemann. Han publiserte deres privatadresse på nettstedet. Jusprofessor Hans Fredrik Marthinussen (1978–) uttalte dette i Dagbladet: «Min vurdering er at Aabøs stadige, løgnaktige hets av Eivind Trædal og Lan Marie Berg har overskredet grensen for det straffbare etter straffeloven paragraf 266. Vidt spillerom for å kritisere politikere, ikke like vidt for ren hets. Vi må beskytte demokratiet.»

 Referanser 

Kategori:Norske journalister
Kategori:Norske kommunikasjonsfolk
Kategori:NRK-journalister
Kategori:Journalister i Dagens Næringsliv eller forløpere
Kategori:Vinnere av SKUP-prisen
Kategori:Personer fra Halden kommune